Sunny Odogwu
Sonny Odogwu (Maris 20, 1925- Nov 5, 2018)   ɗan kasuwan Najeriya ne wanda ya kafa SIO Group of Companies, ƙungiya mai riƙe da hannun jari da haɓaka kadarori, jigilar kaya, kuɗi, dangantakar masana'antu da sarrafa otal. 

Odogwu shi ne mawallafin rusasshiyar Jarida ta Post Express da aka buga a Fatakwal da Legas, ya yi ƙoƙari ya yi amfani da takardar don tallafa wa muradun Igbo a Kudu maso Gabashin Najeriya,  jaridar na ɗaya daga cikin waɗanda suka fara rungumar wallafe-wallafe a yanar gizo.

Rayuwa 
An haifi Odogwu a jihar Kuros Riba  iyayensa 'yan jihar Delta, dan uwa ne ga Violet Odogwu. Ya kammala babbar sakandare ta Ilesha Grammar School, Ilesha a shekarar 1946, bayan ya yi karatu, ya shiga wani kamfanin inshora inda ya yi aiki a matsayin mai ɗaukar horo. A shekarar 1952, ya kafa kamfanin sa mai suna Robert Dyson da Diket, kamfanin dillalan inshora, bugu da ƙari, ya kafa kantin sayar da kayayyakin kasuwanci a matsayin kasuwanci na gefe a tsibirin Legas. A tsakanin shekarun 1954 zuwa 1958, Odogwu ya fita kasar waje domin kara karatu. Bayan ya dawo Najeriya a shekarar 1958, ya zama mataimakin darakta a CT Bowring.  Ya zauna tare da CT Bowring na tsawon shekara guda sannan ya tafi ya kafa nasa kayan sayar da inshora mai suna African Insurance Underwriters. A cikin 1965, ya ƙara kasuwancin inshorar rai a cikin fayil ɗin sa, ya kafa Inshorar Prudential na Afirka. Odogwu ya bunkasa kasuwancinsa na inshora kuma ya fara karkata zuwa wasu sassan masana'antu a shekarar 1972. A shekarar 1984, ya koma wasu masana’antu karkashin kungiyar Sunny Iwedike Odogwu (SIO). 

A shekarar 2012, Robert Dyson da Diket, Ltd, wani kamfani mallakin Odogwu, sun rattaba hannu kan yarjejeniyar bayar da kudade da gungun masu ba da lamuni da suka hada da bankin Diamond domin samar da kudin gina otal din Le Meridien Grand Towers a Legas.  A shekarar 2015, wata babbar kotu a Najeriya ta yanke hukuncin cewa kamfanin bai cika sharuddan samar da kudaden ba, sannan aka bukaci Robert Dyson da Diket su mayar wa bankin Diamond Bank kuɗin da ya kai naira biliyan 26.2. 

Sunny Odogwu ya rasu ne a ranar 6 ga watan Nuwamba, 2018.

Manazarta